< Segítő módszerek

Memorizálás

Szerző: Sallai András

Copyright © Sallai András, 2014, 2015, 2016

Licenc: GNU Free Documentation License 1.3

Web: http://szit.hu

Tanulókártyák

Készítsünk tanulókártyákat. Egy A4 lapot például nyolc felé vágok. Minden papírra felírom a megtanulandó kulcsszót, a lap hátuljára pedig a hozzátartozó leírást. Három-négy kártyával már gyakorolhatunk.

Vegyük kezünkbe a kártyákat. Nézzük meg az első kulcsszót. Próbáljuk meg felidézni, magunkban vagy hangosan kimondani mit kell róla tudni. Ha nem megy nézzük meg a hátulján a megoldást. Vegyük a következő lapot. Ugyanígy járunk el. Ha elfogytak akkor kezdjük elölről. Kezdetben nem is érdemes 4-5 kártyánál többel kezdeni. Ha már a 4-5 kártya valamilyen szinten megy, akkor tegyünk hozzá még kártyákat. Túl sok kártyával egyszerre nem érdemes dolgozni. Mindenkinek más darabszámú kártya felel meg. Ki kell tapasztalni mi ez a szám.

Használhatunk számítógépes programot is:

http://pauker.sourceforge.net

Ezt a programot telepíteni sem kell. Egy Java-s program amelyet URL alapján is elindíthatunk. Mivel Java program, bármely operációs rendszeren fut ahol telepítve van a Java futtatókörnyezet. A Debian alapú operációs rendszereken csomagból telepíthetjük:

apt-get install pauker

Másik számítógépes program:

https://apps.ankiweb.net/

Bizonyos emberek memórizálása

elképzelem valamilyen helyzetben

valamilyen jellegzetes képet társítok hozzá

rímet találok ki nevéhez

képet készítek róla

Ismétlés

Vegyük például az idegennyelv tanulást. Szeretnénk egy szót megtanulni. Ismételjük el az idegenszót tizenötször, hogy ismerkedjünk a szóval. Legyen például az angol alma szó:

1: apple

2: apple

…

10: apple

Most ismételjük jelentéssel egybekötve:

1: apple - alma

2: apple - alma

…

10: apple - alma

Hogy a magyar szóról is eszünkbe jusson az idegen szó, fordítva is:

1: alma - apple

2: alma - apple

…

10: alma - apple

Ezek után ismételjük:

1 perc múlva 10-szer

5 perc múlva 10-szer

10 perc múlva 10-szer

30 perc múlva 10-szer

1 óra múlva 10-szer

5 óra múlva 10-szer

10 óra múlva 10-szer

1 nap múlva 10-szer

1 hét múlva 10-szer

1 hónap múlva 10-szer

6 hónap múlva 10-szer

1 év múlva 10-szer

Az ismétlés során figyeljük a hangunkat.

Ez a memorizálás működik, de legjobb mégis ha a szavakhoz érzelmeket, élményeket kapcsolunk. Ez lehet kitalált történet is.